c: text/html

text: Minister encarga cu Turismo, Salubridad Publico y Deporte, Sr. Dangui Oduber a tene un reunion cu e organisacion Mental Health Caribbean. Un reunion sumamente importante caminda Minister a mustra su interes pa bay traha mas estrecho cu e organisacion aki. E focus ta pa hasi e cuido psikiatrico den combinacion cu adiccion uno integral caminda e persona cu problema ta central y lo haña ayudo specificamente basa ariba su necesidad. Tambe lo bai concentra ariba e tereno di prevencion y crea posibilidadnan caminda muchanan y hobennan cu problemanan psikiatrico y di adiccion lo por wordo atendi. Na Boneiro ya caba e tipo di cuido aki a mustra di tin resultadonan positivo y ta promove un mihor calidad di cuido y cu esaki un mihor calidad di bida pa nos cuidadanonan. Esaki ta un otro compromiso di Minister Dangui Oduber y Gobierno di Aruba caminda e ser humano ta central.

robotstxt: allowed

filter: keep


text:
ORANJESTAD -Clara tabata un muher comun y coriente, simpel y amabel. Riba un dia nada special el a dicidi di yama su amiga y puntra e pa e top’e na un restaurant pa un tiki ‘girl talk’.
Clara a yega prome, el a pidi un bebida y sinta warda trankil warda. Despues di algun mey ora sinta e waiter ta puntra Clara si e ta cla pa pidi algo, Clara ta bisa e cu e ta wardando su amiga yega. E waiter incomodo ta cana bay. Mas tempo a pasa y atrobe e waiter ta bin puntra Clara si e ta desea algo y Clara ta ripiti su contesta. E waiter no tabata mustra masha contento cu Clara y tabata keda dun’e un cara di disgusto. Wel, Clara su amiga a yega porfin. Un hende muhe cu tabata bunita, exitoso y hopi respeta den comunidad. E waiter a bin bek cu asina un sonrisa riba su cara. Su actitud a bay di 0 pa 100 mesora y diripiente el a cuminsa brinda Clara un servicio di 5 strea.
Y esaki ta berdad di nos sociedad, subconscientemente nos actitudnan ta cambia cu hende pasobra nos a wordo condiciona pa trata hende segun nan clase social.
Percepcion di poder ta pakico ora e hefe drenta trabou tur hende ta sinta strit y ora e hendenan cu ta haci limpi pasa dibaina nan ta wordo cuminda. E ta locual cu ta haci asina facil pa nos desprecia otro. E ta pakico nos ta grita y insulta e enfermeronan pero kere y respeta e palabra di un dokter. Paso den nos cabes nos tin hinca cu e dokter a traha duro y largo pa yega unda e ta y enfermero a djies tuma locual el a haya. Paso como humano, nos simplemente ta pensa cu bida ta depende riba con hopi otro ta kere nos merece. Sin tuma den cuenta cu no ta tur hende tin e mesun acceso na cosnan manera un bon educacion, cuido medico, seguridad, amor, etc.
E ta pakico nos no kier lesa e status di Facebook di un hende cu mal gramatica y ta prefera di no duna atencion na kico e ta purbando di bisa. Pero corda cu na final di dia, un hende por tin un gramatica perfecto y con cu bay bin manda un mal mensahe. E idea cu tin hende nan bida simplemente ta bal mas, no solamente ta uno cu ta bin di un mundo capitalista, pero e ta uno injusto tambe. E punto final ta cu locual cu den nos percepcion ta ‘menos’ pa un otro hende e por ta tur cos. E dokter mester a studia duro berdad, pero nos no sa kico tin tras di enfermero su storia. Nos no sa kico tur el a pasa aden pa yega unda e ta pa ‘menos’ cu por considera cu e ta. Porta e senjora cu ta haci limpiesa ta yega trabou tur dia contento cu e tin un trabou pa cuminsa y e hefe grandi ta biba frustra pasobra e tin cu controla su trahadonan. Y e no ta bay pa trata tur hende mesun cos, paso como humano husga ta algo natural y cierto personalidadnan semper lo haya e miho parti di nos. Pero mas bien e trata di duna tur hende e beneficio di duda, di bisa ‘mino conoce bo, pues mi no tabay pretende di sa kico tur bo a pasa aden y pakico bo ta unda bo ta’.


text: Diahuebs ultimo campeonato Liga Especial a continua riba veld di Flatstone. Selecion di Aruba den pleno preparacion a enfrenta Spuiters reforsa cu pitchernan internacional. Un tremendo duelo di pitcheo unda Jesus Leal Becerra por mira atras riba un tremendo partido lansando un partido di 16 strike outs y ta perde 2-1 den ultimo inning. Jesus Leal ta permiti 2 careda limpi, tirando 33 bola y 69 strike pa un total di 102 lansamento regalando 3 base por bola permitiendo 4 hit. Di otrobanda Eudomar Toyo ta tira 4 inning y 6 strike outs, Jair Thompson ta releve tirando 2 inning 12 bola y 21 strike mientras Giancarlo Gomez ta drenta den di 7 inning y ta seya e victoria riba su nomber. Selecion Aruba 2 careda, 4 hit, 0 error. Spuiters 1 careda, 3 hit, 0 error. Mihor bateadornan pa Selecion Aruba ta Lennin Ashby y Jair Thompson ambos di 2-1, Djurwin Croes 3-1. Pa Spuiters a luci den caha di bateo Gerald Tromp, Angelo Arnold di 3-1 y Mario Kock 2-1. Liga Especial riba un nivel perculiar unda nos atletanan tanto di selecion cu lo ta representando Aruba den luna di Juni na Monteria Colombia pero tambe atletanan di equiponan local ta ricibiendo un oportunidad unico pa topa pitchernan internacional y asina custumbra di mira lansamentonan cu normalmente nan no sa mira. Dialuna awor lo bay tin 4 wega na veldnan na Pos Chiquito cuminsando pa 7 or y 15pm riba veld 1 Seleccion Aruba lo hunga un double header contra Macuarima Indians y riba Veld 2 mesun momento Piratas lo enfrenta Balashi Premuim. Softball den pleno desaroyo.


text:
ATENCION: Un alerta pa boto chikito y lama bruto ta na vigor. E alerta aki lo wordo reemplasa pa un aviso den curso di diasabra mainta 6 am.
Pronostico di tempo pa diabierna anochi: levemente te parcialmente nubla y generalmente seco. Den marduga y diasabra: parcialmente nubla cu chens pa un awasero pasahero.
Temperatura maximo 31 grado Celsius y temperatura minimo 25 grado Celsius.
Solo lo baha awe nochi 06:39 pm y lo sali mañan mainta 07:06 am.
Biento: modera te basta fuerte for di generalmente direccion oost; forsa 4 te 5 (20 te 39 km/ora, 11 te 21 nudo). Den dia fuerte te duro den rafaga; forsa 6 te 7 (40 te 61 km/ora, 22 te 33 nudo)
Situacion general di tempo:
Den proximo 24 ora aire relativamente seco lo stroba formacion di mayoria di nubia cu ta produci awasero. Sinembargo, den oranan di marduga y mainta trempan localmente lo por cay un awasero pasahero.
Condicion di lama:
Olanan di lama lo ta for di direccion oost cu haltura di 6 te 9 pia; e olanan di mas halto lo ta na costa noord te noordwest di e isla. Ta pidi usuarionan di lama pa tene cuenta cu esaki y cu lama por ta localmente bastante bruto.
Temperatura di superficie di lama: 25 grado Celsius.
Fenomenonan special: ningun
Registracion di temperatura (Celsius) y awasero (mm) den ultimo 24 ora:
Airport max 31 / min 25 / 0.1
Sero blanco max 31 / min 26 / 1.3
Pronostico di tempo pa resto di fin di siman:
Parcialmente nubla i generalmente seco. Biento lo ta for di direccion generalmente oost y modera te basta fuerte;den dia fuerte te ocasionalmente duro den rafaga;
temperatura max / min lo ta: 30/25


text:
Himno di Boneiru
Esaki ta e Himno di Bonaire
Tera di solo i suave bientu
Patria orguyoso salí fo’i laman
Pueblo humilde sèmper kontentu
Di un kondukta tur parti gabá
Pues laga nos trata tur dia
Pa sèmper nos Boneiru ta mentá
Pa nos kanta den bon harmonia:
Dushi Boneiru nos tera stimá
Laga nos tur komo Boneriano
Uni nos kanto, i alsa nos voz
Nos ku ta yiu di un pueblo sano
Semper kontentu sperando den Dios
Ningun poder no por kita es afekto
Ku nos ta sinti pa e isla di nos
Maske chikitu ku su defekto
Nos ta stimele ariba tur kos